kardosdrur/scandi-wiki huggingface dataset:
Sarcastaball

"Sarcastaball" er det ottende afsnit af 16. sæson af den amerikanske animerede sitcom South Park og det 231. afsnit af serien i alt. Der havde premiere på Comedy Central i USA den 26. september 2012.

I afsnittet er Randy Marsh bekymret over de drastiske ændringer til skole-football. Han opfinder derfor en ny version af spillet, der hurtigt bliver nationens mest populære sport. Sporten producerer også en bestemt talentfuld elev, mens Randy kæmper med sin manglende evne til at snakke uden brug af sarkasme.

Afsnittet refererer problemerne med erstatningsdommerne i kampen den 24. september 2012 mellem Green Bay Packers og Seattle Seahawks i NFL, og indeholder desuden optrædner fra musikeren Cee Lo Green og NFL-spillerne Peyton Manning, LaMarr Woodley, brett Favre, Tim Tebow og Jay Cutler.

Kritikernes modtagelse 
Michael O'Brien fra Screen Invasion roste afsnittets kritik af ''Erstatningsdommer-kontroversen fra september 2012, og at seriens timing gør det muligt at producere afsnit der er relevante, men var imod den løbende sarkastiske dialog; "det bliver trivielt omkring halvvejs". O'Brien sagde alligevel at han grinede højt af Butters historie i afsnittet.

Lindsey Bahr fra SplitSider spekulerede i at der allerede var en football-afsnit i produktion, da dommerskandalen opstod to dage før afsnittets premiere, og at producerne tilføjede referencer til det efter det skete. Bahr var imponeret over producernes evne til "mesterfuldt at kunne holde igen" ved at holde sig til kun én joke om skandalen, og derefter kører videre med afsnittets andre temaer. Bahr følte at seriens formel med at dele børnene og deres forældre, i stedet for drengene, fungerede godt i dette afsnit, og fastslog at komien bliver fremhævet når børnene bliver præsenteret sådan, med videnshuller og at de blindt stoler på de voksnes opførsel.
  
Max Nicholson fra IGN mente at afsnittets emnefokuseret humor, tvetydighed og barnlige løbende jokes muligvis kan gøre det til et klassisk afsnit, at Randys vej til en fremstående stilling var en af de stærkste historier i sæsonen, og at nogle "store øjeblikke" blev effektureret af latterliggørelsen af NFL. Selvom Nicholson fandt Butters sidehistorie svagere end Randys, især hans taler og drengenes gameplay, syntes han at sæd-joken var "hysterisk", og kommenterede "Jeg kunne bogstaveligt talt ikke stoppe med at grine, så sjovt synes jeg det var. Jeg kunne næsten ikke trække vejret."

Carter Dotson fra TV Fanatic, fandt afsnittets latterliggørelse af football perfekt, især dets behandling af sportsradioværten Jim Rome og NFL-kommissæren Roger Goodell, og slog fast at seriens evne til at forblive ægte mod sine figurer, mens det laver grin med øjeblikkelige begivenheder, resulterer i de bedste afsnit, selvom han indrømmede at han "var ved at kaste op flere gange" mens han så afsnittet.

Referencer

Eksterne henvisninger 
 

Animerede tv-serier fra USA
Tv-serier fra 2010'erne
South Park (sæson 16)-episoder
Donald Faison

Donald Adeosun Faison (; 22. juni 1974 i New York) er en amerikansk skuespiller af nigeriansk herkomst. Han er mest kendt for sin rolle som Dr. Christopher Turk i tv-serien Scrubs. Før rollen i Scrubs var han kendt som Murray Lawrence Duvall i filmen Clueless fra 1995, og i den efterfølgende tv-serie med samme navn, indspillet fra 1996 til 1999. I 1995 spillede han i filmen Waiting to Exhale, og samme år havde han også en betydelig rolle i New Jersey Drive.

Eksterne henvisninger 

 
 Donald Faisons officielle hjemmeside  

Skuespillere fra New York
Personer fra New York City
Yrjö Linko

Yrjö Antti Linko (født 1. februar 1885 i Hangö, død 22. marts 1934 i Turku) var en finsk gymnast, som deltog i OL 1908 i London. 

Linko var med på det finske hold i mangekamp ved OL i 1908. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Referencer 

Gymnaster fra Finland
Deltagere for Finland ved sommer-OL 1908
Olympiske bronzemedaljevindere fra Finland
Kaarlo Mikkolainen

Kaarl Edvard "Kalle" Mikkolainen (født 9. januar 1883 i Ylöjärvi, død 28. marts 1928 i Tampere) var en finsk gymnast, som deltog i OL 1908 i London. 

Mikkolainen var med på det finske hold i mangekamp ved OL i 1908. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Referencer

Eksterne henvisninger 

Gymnaster fra Finland
Deltagere for Finland ved sommer-OL 1908
Olympiske bronzemedaljevindere fra Finland
Arvi Pohjanpää

Sulo Arvi Pohjanpää (født 10. juli 1887 i Helsinki, død 21. december 1959 smst) var en finsk gymnast, som deltog i OL 1908 i London. 

Pohjanpää var med på det finske hold i mangekamp ved OL i 1908. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Referencer

Eksterne henvisninger 

Gymnaster fra Finland
Deltagere for Finland ved sommer-OL 1908
Olympiske bronzemedaljevindere fra Finland
Preben Nodermann

Preben Magnus Kristian Nodermann (født 11. januar 1867 i Hjørring, død 14. november 1930) var en dansk-svensk musiker.

Nodermann kom som ung til Skåne, studerede en tid under Otto Malling i København, alt imens han dog ikke opgav sine forbindelser på den anden side Sundet, hvor han virkede som lærer og organist i Malmø og Lund, ved hvis domkirke han siden 1903 beklædte embedet som kapelmester. I 1911 blev han promoveret til Dr. phil. ved universitetet i Lund. Han har i sin stilling ved domkirken udfoldet en betydelig liturgisk virksomhed, dels ved sine orgelpræludier, dels ved udgivelsen af Lunds Domkyrkas Korsanger, kirkelige sange og motetter (henved 100 leveringer) og endelig ved i skrift og tale at arbejde for menighedssangens fremme. Herhen hører hans interessante kulturhistoriske Studier i svensk hymnologi (1911) samt hans — i forening med professor Fredrik Wulff i Lund udgivne — Ny svensk koralbok på Hæffnersk grund (1911). I sine kompositioner er Nodermann tillige stærkt dramatisk interesseret. Fra hans hånd foreligger operaen Kung Magnus (Stadttheater, Hamburg 1898), operetten Prins Incognito (Casino, København 1909), operaen Gunnløgs Saga (1900), Rokoko (1918). Fremdeles mærkes bearbejdelser af Glucks Orfeus, Paërs Diana og Endymion, Lortzings Rolands Knappen.

Kilder 

 

Organister fra Danmark
Musikforskere fra Danmark
Hymnologer
Danskere i 1800-tallet
Svenskere i 1900-tallet
Personer fra Hjørring
Salmonsens
Operakomponister fra Danmark
Sporløs

Sporløs er et tv-program på DR1, der hjælper danskere med at lede efter slægtninge som var forsvundet for dem, og som de ikke selv har været i stand til at opspore. I programmets oprindelige format sad deltageren og værten i et studie, mens de fulgte en reporter på skærmen, som rejste ud i verden for at lede efter forsvundne slægtninge. Siden 2007 var også deltageren med på rejse ude i verden, i følgeskab med værten.

Det første program havde premiere på DR1 den 30. maj 1999 med Hans-Georg Møller som studievært og Mette Weyde som reporter. Siden da har der været skiftende værter og reportere.

DR stoppede i 2019 Sporløs efter 20 år grundet besparelser, men fornyede serien i 2022 med Mette Frisk som vært.

Værter igennem årene

Studieværter 
 Hans-Georg Møller (1999-2003)
 Line Baun Danielsen (2004-2006)

Reportere 
 Mette Weyde
 Helle Lyster
 Anne Laursen Vig
 Torben Schou

 Lillian Gjerulf Kretz (2007)
 Louise Wolff (2008-2012)
 Rie Helmer Nielsen (2012-2015)
 Ditte Haue (2016-2019)
 Mette Frisk (2022-)

Deltagere 2008 - 2019

2008

2009

2010 
I opfølgningsprogrammet d. 27/12, som varede en time, tog Louise Wolff rundt i landet for at finde ud af, hvordan det er gået for nogle af de deltagere, der har været med i Sporløs.

2012 
Fra og med d. 12/9 er Rie Helmer Nielsen vært.

2013

2014

2015

2016 
Fra og med d. 22/8 er Ditte Haue vært.

2017

2018

2019 



Noter 

DR-programmer
Johann Christian Friedrich Hæffner

Johann Christian Friedrich Hæffner (født 2. marts 1759 i Oberschönau ved Schmalkalden, død 28. maj 1833 i Uppsala) var en tysk-svensk komponist.

Efter sin første uddannelse i Tyskland kom han 1780 til Stockholm, hvor han blev organist ved den tyske kirke og syngemester ved operaen, senere 1793-1808 hofkapelmester ved samme, og har komponeret operaerne Electra, Alcides og Renaud. Hans idealer i musikken fremgår af hans valgsprog: "Händel, Gluck og Sebastian Bach er Gud Fader, Søn og den hellige Ånd i musikken".

Han passede dog ikke med alle sine egenheder for operaforholdene i Stockholm, bland andet ikke med Du Puy eller med abbed Vogler, men havde sine venner mest i digterkredsene, blandt andre Bellman og selskabet Par Bricole. Hans hovedvirksomhed knyttede sig derfor til Uppsala, hvortil han blev kaldet 1808, og hvor han forblev indtil sin død.

Han skaffede universitetsstaden sit første orkester og sit første studenterkor og blev efterhånden en højt skattet personlighed, støttet af Atterbom og Geijer, udgav melodier til svenske folkeviser (1814–17), fremdeles en Koralbok (1808), en Mässbok (1817), og på tilskyndelse af Geijer en ny Svensk Koralbok (1820–21). Samtidig blev han organist ved domkirken i Uppsala og stod som et mønster for Sveriges dalevende organister.

Af hans andre kompositioner skal nævnes hans Svenska sånger (1822), Svenska folkvisor for mandskor, mandskvartetter og en mængde akademiske festkompositioner (Universitetsbiblioteket i Uppsala). Desuden har han komponeret to oratorier, Försonaren på Golgatha (1809) og Försonaren på Oljoberget (1810) til tekster af Samuel Ödmann.

Kilder

Eksterne henvisninger 
 

Organister fra Sverige
Klassiske organister
Komponister fra Sverige
Kirkemusikkomponister
Svenskere i 1700-tallet
Svenskere i 1800-tallet
Salmonsens
Hofkapelmestre fra Sverige
Samuel Ödmann

Samuel Lorentz Ödmann (født 25. december 1750 i Växjö, død 2. oktober 1829 i Uppsala) var en svensk teolog, naturforsker og komponist.

Ödmann var discipel af Linné og dyrkede teologien og naturvidenskaben samtidig fra sin ungdom. Han havde i en årrække et lille embede som præst og lærer på en ø i Stockholms skærgård, og her vakte han opmærksomhed ved sine naturvidenskabelige arbejder. Han skrev blandt andet Strödde samlingar utur naturkunnigheten till den Heliga skrifts upplysning (1783-94), som blev oversat på tysk.

Ödmann havde ogsaa stor interesse for rejsebeskrivelser, og han samlede, omarbejdede og udgav et helt rejsebibliotek på over 40 bind,
som blev yndet folkelæsning. Et filantropisk skrift fra hans hånd om midlerne til at modarbejde tiggeri opnåede 1788 en prisbelønning. 1790 blev Ödmann præst i Gamla Uppsala og fik tillige en ansættelse ved universitet, og 1799 blev han professor i teologi. 1806 fik han oprettet et teologisk seminarium, som han også kom til at lede.

I 1816 udkom en ny oversættelse af det nye Testamente, og i denne oversættelse har Ödmann en væsentlig andel. Han var salmedigter og skrev og udgav en hel række salmer, af hvilke mange vandt stor udbredelse, og han var endelig komponist. Foruden flere salmemelodier skrev han delvis musik til to oratorietekster, han selv havde forfattet, Försonaren på Golgatha (1809) og Försonaren på Oljoberget (1815).

Ödmann var i det hele en ualmindelig begavet og arbejdsdygtig mand, og hans store produktionsevne må så meget mere beundres, som han i 45 år uafbrudt måtte ligge til sengs på grund af svagelighed. Han holdt offentlige forelæsninger liggende til sengs i et stort rummeligt
værelse, og i samme værelse studerede og komponerede han. Alligevel fulgte han alle begivenheder i tiden med største opmærksomhed, og på mange punkter var han forud for sin tid.

Kilder 

 

Teologer fra Sverige
Naturvidenskabsfolk
Videnskabsfolk fra Sverige
Ansatte ved Uppsala Universitet
Faglitterære forfattere fra Sverige
Salmedigtere fra Finland
Digtere fra Sverige
Svenskere i 1800-tallet
Svenskere i 1900-tallet
Salmonsens
Svensksprogede forfattere fra Sverige
Personer fra Växjö
Yobe

Yobe er en delstat i den nordøstlige del af Nigeria, med grænse til Niger mod nord; mod syd grænser den til delstaten Gombe, mod nordvest til Jigawa, mod sydvest til Bauchi og mod øst til delstaten Borno. Den blev oprettet i 1991 og var tidligere en del af Borno.

De vigtigste floder er Hadeija og Jama’are, der forener sig til Yobefloden (løber til Chad-søen) i Hadejia-Nguru-vådområde.

Eksterne kilder og henvisninger 

 Delstatens officielle websted 

Nigerias delstater
Friedrich Chrysander

Friedrich Chrysander (født 8. juli 1826 i Lübtheen, død 3. september 1901 i Bergedorf ved Hamborg) var en tysk musikforfatter.
 
Chrysander studerede filosofi i Rostock, ved hvis universitet han tog doktorgraden. En del af sit, udadtil lidet bevægede liv, tilbragte han i England, hvis sprog og kultur har øvet stor tiltrækning på ham; senere tog han ophold i Bergedorf ved Hamburg. Chrysanders hovedværk er en stort anlagt og med sjælden kundskabsfylde og flid udført biografi af Händel; dette værk, hvoraf 3 bind foreligger, har skaffet Chrysander et fremragende navn som musikhistorisk forfatter.
 
Desuden har Chrysander grundet "Händelselskabet" i Leipzig og var i årevis med sejg energi beskæftiget med en udgave af Händels samlede værker (100 bind). Hans øvrige arbejder er dels musikhistoriske monografier, dels kritiske artikler, i hvilke han som følge af stadig beskæftigelse med klassisk musik stiller sig noget skarpt over for den moderne. Disse arbejder er navnlig fremkomne i "Jahrbücher für musikalische Wissenschaft" og "Allgemeine musikalische Zeitung". Som komponist er han kun optrådt med nogle Kriegslieder fra 1870.

Kilder 
 

Musikforskere fra Tyskland
Musikhistorikere fra Tyskland
Faglitterære forfattere fra Tyskland
Klassiske komponister fra Tyskland
Tyskere i 1800-tallet
Salmonsens
Damaturu

Damaturu er hovedbyen i den nigeriaanske delstat Yobe i det nordøstlige Nigeria. I følge en beregning i 2012 har byen omkring 46.000 indbyggere 

Damaturu ligger i et savannedækket område, hvor der dyrkes hirse, sorghum og jordnødder.

Forvaltning 
En del af Damaturus og dens omgivelser danner et af de 17 Local Government Areas (LGA) i delstaten Yobe med et areal på 2.366 km². Ved den sidste folketælling i 1991 var der 57.930 indbyggere og dermed en befolkningstæthed på 24 indb/km²..

Eksterne kilder og henvisninger 

Byer i Nigeria
Kings Langley

Kings Langley en historisk landsby og et verdsligt sogn i Hertfordshire, England. Landsbyen ligger 21 miles (34 km) nordvest for det centrale London. Landsbyen ligger ved det sydlige hjørne af Chiltern Hills og er en del af Londons pendlerbælte. 

Edmund af Langley (1341–1402), der var den første hertug af York er født i landbyen, og han blev også begravet her. 

Kings Langley ligger 2 miles (3,2 km) fra Watford. 

Forstæder til London
Hertfordshire
Julius Friedländer

Julius Friedländer henviser til blandt andre:

 Julius Friedländer (numismatiker) (1813–1884) - tysk numismatiker
 Julius Friedländer (bankier) (1834–1892) - tysk bankier og politiker

Se også 

 Julius Friedlænder
Sct. Mathias Gade

Sct. Mathias Gade er strøget i Viborg bymidte og den længste af byens gågader. Blandt andet Palads Hotel, Sct. Mathias Centret og Generalkommandoen ligger i denne gade.

Historie  
Sct. Mathias Gade ligger der, hvor Sct. Mathias kirke lå indtil 1529, men den tilhørende kirkegård eksisterede frem til omkring 1642, hvor Hjultorvet nu ligger. Hver gang der senere i forbindelse med nedrivninger, omlægning og nybyggeri er blevet gravet i dette område, så sent som i 1994 da Café Morville blev etableret, dukker der skeletter frem af jorden. I Sct. Mathias Gade lå i senmiddelalderen en af Viborg fem byporte. På den tid var Sct. Mogens Gade og Sct. Mathias Gade byens to store hovedgader, og her lå også nogle af de største og bedste adels- og købmandsgårde, hvoraf mange blev ildens bytte under den store ildebrand i 1726.

Eksterne henvisninger 

 Sct. Mathias Gade på viborghistorie.dk

Kilder  

Gader i Viborg
Erik Wilhelm Dahlgren

Erik Wilhelm Dahlgren (født 7. juni 1848, død 10. oktober 1934) var en svensk biblioteksmand og geografisk forfatter, søn af F.A. Dahlgren.

Dahlgren blev 1878 fast amanuensis ved Kungliga biblioteket i Stockholm; fra 1887 var han desuden bibliotekar ved Karolinska institutet og fra 1893 ved Vetenskapsakademien. Begge disse bestillinger opgav han imidlertid, da han 1903 blev overbibliotekar ved det kongelige bibliotek. I 1893 blev han æresdoktor i Uppsala filosofiske fakultet. Fra 1900 var han sekretær i Svenska Akademiens Nobelbibliotek. Dahlgren var kendt som en fremragende stenograf. Som sekretær i "Svenska sällskapet for antropologi och geografi" og redaktør af dets tidsskrift "Ymer" (1881-94) har han udfoldet et flittigt geografisk forfatterskab. 

Dahlgren har desuden udgivet flere selvstændige bibliografiske og geografiske arbejder, for eksempel den fra 1887 årlig udkommende Sveriges offentliga bibliotek samt Kongolandets upptäcktshistoria (1887), De äldsta seglingsbeskrifningar öfver Norden (1889), De franska sjöfärderna till Söderhafvet i början af adertonde seklet (1900), Les débuts de la cartographie du Japon (1911) og Contribution to the History of the Discovery of Japan (1914). Dahlgren har endvidere forestået udgivelsen af talrige videnskabelige værker, som for eksempel Nordenskiölds Vegas färd (1880-81), Le livre de Marco Polo (1882), Den andra Dicksonska expedition till Grönland (1885) samt Bidrag till Nordens äldsta kartografi (1892) og det store arbejde Stockholm, Sveriges hufvudstad (1897).

Kilder 
 

Bibliotekarer fra Sverige
Faglitterære forfattere fra Sverige
Svenskere i 1800-tallet
Svenskere i 1900-tallet
Salmonsens
Svensksprogede forfattere fra Sverige
Fredrik August Dahlgren

Fredrik August Dahlgren (født 20. september 1816 i Värmland, død 16. februar 1895 i Djursholm) var en svensk digter, sprogmand og teaterhistoriker, far til Erik Wilhelm og Lotten Dahlgren. 

Han studerede i Uppsala og blev dr. phil., gik derpå ind i forskellige embeder og endte som kansliråd i kultusministeriet. Som ung mand vandt han en mindre pris i Det svenske Akademi for et digt om Sappho på Leukas, et ganske uselvstændigt stykke efterklangspoesi. Det skulle ikke blive pp dette område han vandt sine digterlaurbær. Han havde tidligere begyndt at digte på sin hjemstavns folkemål, for det meste til kendte värmlandske melodier, undertiden ogsø til selvkomponerede. Disse viser spredtes gennem afskrifter af blandt andre venner og bekendte, og enkelte blev offentliggjort i Värmlandstidningen. Selv faldt det ham ikke ind, at de kunne have nogen interesse for en større kreds; først i 1870'erne, da der viste sig større interesse for dialektstudier og der blev dannet landmålsforeninger, besluttede han sig til at udgive dem. De udkom første gang 1875 under titlen Viser på värmlandske tongmåle af Fredreck på Ransätt (Ransäter, Geijers fødegård, som ejedes af Dahlgren). Et par fortsættelser udkom senere; en samlet udgivelse med biografi af forfatteren udkom 1896. Disse Dahlgrenske viser er ualmindelig friske i opfattelse og iagttagelse og giver det värmlandske folkemål i en ypperlig form; flere af dem blev virkelige folkesange, således Å jänta å ja’, til hvilken han menes selv at have komponeret melodien, og de har efter Gustaf Frödings eget udsagn været af stor betydning for dennes värmlandske digtning.

Allerede 1846 havde Dahlgren forfattet et værk, der stod viserne nær; det var folkekomedien Värmlänningarne, hvori sangen Ack Värmeland, du sköna indgår, der kaldes "sorglustigt tal-sång-och dansspel i två afdelningar och sex inddelningar", som vandt en uhyre popularitet. Det blev samme år opført på Kungliga Operan, hvor det gjorde en lignende lykke som Elverhøj i Danmark. I Stockholm er det opført over 300 gange; da friluftsscenerne kom frem, faldt det af sig selv, at det med sine ypperlige folkelivsbilleder blev optaget på disses repertoire; det er spillet blandt andet på Skansen i Stockholm og på Friluftsteatret i Dyrehaven ved København. Dahlgren har desuden udgivet en værdifuld teaterhistorie, Anteckningar om Stockholms teatrar (indtil 1863) og oversatte til teatrets brug værker af Shakespeare, Calderón, Lessing, Heiberg og Moreto. Endelig har han været virksom som sprogmand, og har samlet betydeligt stof til Svenska Akademiens Ordbok og udgivet Akademiets "Ordlista öfver svenska språket". I 1871 blev han medlem af Svenska Akademien.

Kilder 
 

Digtere fra Sverige
Svenskere i 1800-tallet
Dramatikere fra Sverige
Teaterhistorikere
Medlemmer af Svenska Akademien
Svensksprogede forfattere fra Sverige
Fredrik Wulff

Fredrik Amadeus Wulff (født 11. februar 1845 i Göteborg, død 31. december 1930) var en svensk sprogforsker.

Wulff blev student 1866, Dr. phil. 1874, docent i det franske sprog 1875 og var professor i romanske sprog ved Lunds Universitet 1888—1910. Ved siden af et rigt og anset forfatterskab på den romanske filologis område af fagvidenskabelig natur helligede sig Wulff studiet af fonetiske og sprogrytmiske spørgsmål, såvel vedrørende de romanske som navnlig det svenske sprog, og sammen med I.A. Lyttkens udgav han blandt andet Svenska språkets ljudlära och beteckningslära (1885), Svensk uttalsordbok (1889), Svensk ordlista (1911), Metodiska ljudövningar (samme år), Ordskatt och ljudförråd i svenska språket (1916). Wulff gjorde desuden gennem udmærkede oversættelser en række af den italienske litteraturs klassiske værker tilgængelige for publikum: Dantes Vita nuova (1897), Petrarca (1905-07), Leopardi (1913).

Kilder 

 

Filologer fra Sverige
Ansatte ved Lunds Universitet
Faglitterære forfattere fra Sverige
Oversættere fra Sverige
Personer fra Göteborg
Svenskere i 1800-tallet
Svenskere i 1900-tallet
Svensksprogede forfattere fra Sverige
Aarne Pohjonen

Aarne Anders Pohjonen (født 29. marts 1886 i Luhanka, død 22. december 1938 i Vaasa) var en finsk gymnast, som deltog under OL 1908 i London. 

Pohjonen var med på det finske hold i mangekamp ved OL i 1908. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Referencer

Eksterne henvisninger 

Gymnaster fra Finland
Deltagere for Finland ved sommer-OL 1908
Olympiske bronzemedaljevindere fra Finland
Einar Sahlsten

Einar Werner Sahlstein (født 30. maj 1887 i Kuopio, død 6. marts 1936 i Helsinki) var en finsk gymnast, som deltog i OL 1908 i London. 

Sahlstein var med på det finske hold i mangekamp ved OL i 1908. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Referencer 

Gymnaster fra Finland
Deltagere for Finland ved sommer-OL 1908
Olympiske bronzemedaljevindere fra Finland
Kurt Stenberg

Kurt Enoch Stenberg (født 19. juli 1888 i Vaasa, død 26. marts 1936 i Karhula) var en finsk gymnast, som deltog i OL 1908 i London. 

Stenberg var med på det finske hold i mangekamp ved OL i 1908. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Referencer

Eksterne henvisninger 

Gymnaster fra Finland
Deltagere for Finland ved sommer-OL 1908
Olympiske bronzemedaljevindere fra Finland
Karl Sandelin

Karl Viktor Torsten Sandelin (født 28. september 1887 i Malax, død 8. maj 1950 i Helsinki) var en finsk gymnast og Sejlsport, som deltog i to olympiske lege i begyndelsen af 1900-tallet. 

Sandelin var med på det finske hold i mangekamp ved OL 1908 i London. Finnerne opnåede her 405 point, hvilket var tredjebedst, mens Sverige med 438 point vandt konkurrencen, og Norge med 425 point blev nummer to.

Han var også med OL 1912 i Stockholm, hvor han stillede op i sejlsport i 6 meter klassen. Her blev hans båd en delt nummer fem.

Hans bror, Eino Sandelin, var også sejler og deltog ligeledes i OL 1912, men i 12 meter klassen.

Referencer

Eksterne henvisninger 

Gymnaster fra Finland
Sejlsportsfolk fra Finland
Deltagere for Finland ved sommer-OL 1908
Deltagere for Finland ved sommer-OL 1912
Olympiske bronzemedaljevindere fra Finland